
София 1000, пл. "Света Неделя" №6,  тел: (+359 2)   9401 444, факс: (+359 2) 9401 595 


		



РЕШЕНИЕ
       № РС-840-22-034


Днес, 25.04.2023г., Комисията за противодействие на корупцията и за отнемане на незаконно придобитото имущество /КПКОНПИ/, в състав: 		


Антон Славчев - Заместник - председател
	Антоанета Георгиева – Цонкова - член
	Пламен Йоцов - член
	Силвия Къдрева- член


                     			        У С Т А Н О В И:

Производството е по реда на чл. 71, ал. 1, пр. 1 от Закона за противодействие на корупцията и за отнемане на незаконно придобитото имущество (ЗПКОНПИ) и е образувано въз основа на Решение за образуване на производство за конфликт на интереси № КИ-320 от 16.11.2022 г. по сигнал с вх. № ЦУ01/С-840/08.11.2022 г. на КПКОНПИ. 
Производството е образувано по отношение на Владимир *** Колев и Милен *** Маринов – общински съветници в Общински съвет Т. 
	По същество в сигнала се твърди, че Владимир Колев е изпълнителен директор на „***“ АД, а Милен Маринов е в трудово правоотношение с дружеството. Владимир Колев, в качеството си на изпълнителен директор на „***“ АД, е входирал в деловодството на Община Т. заявление с вх. рег. индекс № ОС-10-7561/02.11.2021 г. за закупуване на конкретно описани имоти - общинска собственост. С докладна записка до Общински съвет Т., кметът на Община Т. предлага на Общинския съвет да вземе решение за продажба на общински недвижим имот с идентификатор 73496.6.9 с площ 175 472,00 кв.м., както и да утвърди първоначалната тръжна цена на имота. Владимир Колев, в качеството си на общински съветник, гласува „за“ продажбата на имота, както и за предложената от кмета продажна цена. В подкрепа на решението за продажба на общинските земи и първоначалната цена гласува и общинският съветник Милен Маринов. С втора докладна записка, входирана в деня на заседанието, кметът на Община Т. предлага на Общински съвет Т. да се обяви за продажба недвижим имот – частна общинска собственост, с идентификатор 73496.8.96, с площ от 68 017,00 кв.м., м. “С.“, гр. Т. Владимир Колев и Милен Маринов гласуват „за“ приемане на решението на Общински съвет Т. Със Заповед № РД-04-1189/13.12.2021 г. кметът на Община Т. нарежда да се проведе публичен търг с явно наддаване за продажба на недвижим имот с идентификатор 73496.6.9. След провеждане на публичния търг, със Заповед № РД-04-109/26.01.2022 г. кметът на Община Т. обявява за спечелил търга „***“ АД. Със Заповед № РД-04-1187/13.12.2021 г. кметът на Община Т. нарежда да се проведе публичен търг с явно наддаване за продажба на недвижим имот, частна общинска собственост с идентификатор 73496.8.96, чиято продажба е подкрепена от двамата общински съветници на заседанието на Общински съвет Т. Със Заповед № РД-04-108/26.01.2022 г. за спечелил търга отново е обявено дружеството „***“ АД.	
	Към сигнал с вх. № ЦУ01/С-840/08.11.2022 г. на КПКОНПИ са приложени следните доказателства: докладна записка от Д. С. – кмет на Община Т. относно приемане на решение за продажба на земеделска земя с идентификатор № 73496.6.9 по ККР на гр. Т., Решение № 413 по Протокол № 33 от 25.11.2021г. на Общински съвет Т., Решение № 422 по Протокол № 33 от 25.11.2021г. на Общински съвет Т., Решение № 428 по Протокол № 33 от 25.11.2021г., Докладна записка от Д. С. – кмет на Община Т. с рег. № РД-15-8120 от 23.11.2021г., Акт № 1388 от 20.02.2013г. за частна общинска собственост за поземлен имот с идентификатор № 73496.8.96, скица на поземлен имот № 15-507215-14.05.2021г., издадена от Служба по геодезия, картография и кадастър – гр. С., Удостоверение за данъчна оценка по чл. 264, ал. 1 от ДОПК с изх. № 6907001407/19.11.2021г., Заповед № РД-04-1189/13.12.2021г., Заповед № РД-04-109/26.01.2022г. и Заповед № РД-04-1187/13/12/2021г. на кмета на Община Т.. 
С писмо с изх. № ЦУ01-30110#1/28.11.2022г., КПКОНПИ е изискала и председателят на Постоянната комисия по местно самоуправление, нормативна уредба, ред, законност, евроинтеграция, програми, проекти, регионална политика и опазване на околната среда в Общински съвет Т. е представил, както следва: удостоверение на Владимир *** Колев за избран общински съветник, удостоверение на Милен *** Маринов за избран общински съветник, заявление от „***“ АД с вх. № ОС-10-7561/2.11.2021 г. на Община Т., Докладна записка относно приемане на решение за продажба на земеделска земя с идентификатор № 73496.6.9, с площ от 175 472,00 кв. .м., в землището на гр. Т., с НТП „Изоставена орна земя“, местност „С.“, категория на земята: V /пета/ по КККР на гр. Т., общ. Т., област С., Решение № 413 по Протокол № 33 от 25.11.2022г., Протокол от проведено заседание на Постоянна комисия по местно самоуправление, нормативна уредба, ред, законност, евроинтеграция, програми, проекти, регионална политика и опазване на околната среда към Общински съвет - Т., Протокол от проведено заседание на Постоянна комисия по социални дейности, образование, култура, спорт, туризъм, вероизповедание и именувания към Общински съвет - Т., Протокол от проведено заседание на Постоянна комисия по икономическа, аграрна и стопанска дейност, бюджет, финанси, приватизация и следприватизационен контрол към Общински съвет- Т., Решение № 422 по Протокол № 33 от 25.11.2022г., Докладна записка относно приемане на решение за продажба на земеделска земя с идентификатор № 73496.8.96, с площ от 68 017,00 кв. .м., в землището на гр. Т., с НТП „Изоставена орна земя“, местност „С.“, категория на земята: VI /шеста/ по КККР на гр. Т., общ. Т., област С., заявления от „***“ АД отправени до Община Т. от началото на мандат 2019- 2023г., Решение № 428 по Протокол № 33 от 25.11.2022г., Заповед № РД-04-1189/13.12.2021 г. на кмета на Община Т. с преписката към нея за продажба на недвижим имот с идентификатор № 73496.6.9 с площ от 175 472 кв. м., Заповед № РД-04-109/26.01.2022г. на кмета на Община Т., Заповед № РД-04-1187/13.12.2021 г. на кмета на Община Т. с преписката към нея за продажба на недвижим имот с идентификатор № 73496.8.96 с площ от 68 017 кв. м., Заповед № РД-04-108/26.01.2022г. на кмета на Община Т., фишове за изплатено възнаграждение на Владимир *** Колев и Милен *** Маринов за месец ноември 2021 г. в оригинал.
С писмо с вх. № ЦУ01-30110#4 от 03.02.2023г., председателят на Постоянната комисия по местно самоуправление, нормативна уредба, ред, законност, евроинтеграция, програми, проекти, регионална политика и опазване на околната среда в Общински съвет Т. е представил в КПКОНПИ, както следва: Заявление № ОС-10-6596/11.10.2022г., Заявление № ОС-10-6595/11.10.2022г., Заявление № ОС-10-5014/04.08.2022г., Заявление № ОС-10-446/17.01.2022г., Заявление № ОС-Ю-191/10.01.2022г., Заявление № ОС-10-8148/24.11.2021г. и Заявление № ОС-10-2976/17.05.2021г. и документите по административните преписки към тях.  
С писмо с вх. № 30110#8 от 01.03.2023г. са предоставени на КПКОНПИ: Трудов договор № Т-321 от 31.05.2019г. и Допълнителни споразумения за изменение на трудово правоотношение между „***“ АД и Милен Маринов от 07.11.2019г., 29.05.2020г., 31.05.2021г., 30.06.2021г., 28.02.2022г. и 01.03.2022г., длъжностна характеристика за длъжността „Ръководител – производствено поделение“ в „***“ АД, пълномощно от Владимир Колев – изпълнителен директор на „***“ АД, Договор за възлагане на управление на „***“ АД с член на Съвета на директорите, на когото е възложено управлението.
С писмо с вх. № ЦУ01-30110#10 от 13.03.2023г. на КПКОНПИ, председателят на Постоянната комисия по местно самоуправление, нормативна уредба, ред, законност, евроинтеграция, програми, проекти, регионална политика и опазване на околната среда към Общински съвет Т. предоставя на КПКОНПИ: клетвен лист от 11.11.2019г. на Владимир Колев, клетвен лист от 11.11.2019г. на Милен Маринов, Решение № 6 по Протокол № 2 от 20.11.2019г. на Общински съвет Т. за избор на прдседатели на постоянни комисии в Общински съвет Т., Решение № 246 по Протокол № 20 от 18.01.2021г. на Общински съвет Т., с което се приема Годишната програма за управление и разпореждане с имотите общинска собственост в Община Т. за 2021г., Покана с изх. № ОБС-04-19 от 21.01.2021г. на Общински съвет Т., Докладна записка с вх. № ОБС-04-16 от 21.01.2021г. относно приемане на Годишна програма за управление и разпореждане с имотите общинска собственост в Община Т. за 2021г. на кмета на Община Т., Протокол № 20 от заседание на Общински съвет Т., проведено на 28.01.2021г., удостоверения с изх. № ФС-23-34 от 02.03.2023г. и изх. № ФС-23-33 от 02.03.2023г. от главния счетоводител на Община Т.
С писмо с вх. № ЦУ01-30140#14 от 05.04.2023г. на КПКОНПИ, управителят на „***“ АД представя справки за получени възнаграждения от Милен Маринов.
 Във връзка с твърденията в сигнал с рег. № С–840 от 08.11.2022 г. Комисията е поканила на изслушване Владимир Колев и Милен Маринов в качеството им на общински съветници в Общински съвет Т. и лица, заемащи висши публични длъжности.
На проведено изслушване на заседание на Комисията от 08.03.2023г., за което е съставен Протокол № 1114 от същата дата. Владимир Колев потвърждава, че е изпълнителен директор на „***“ АД, а Милен Маринов е в трудово правоотношение с дружеството. В качеството си на изпълнителен директор на акционерното дружество заявява, че е подал в деловодството на Община Т. заявление с вх. № ОС-10-7561 от 02.11.2021г. за закупуване на недвижим имот – частна общинска собственост с площ 175 472 кв. м., както и заявление с вх. № ОС-10-7922 от 16.11.2021г. за закупуване на недвижим имот – частна общинска собственост с площ 68 017 кв. м. в местност „С.“, гр. Т. Колев потвърждава, че с Маринов са гласували „за“ приемане на решенията на Общински съвет Т. за продажба на имотите, както и за предложената за продажбата им от кмета на общината първоначална продажна цена в Общински съвет Т. След провеждане на търговете за продажба на имотите, същите са спечелени и имотите са закупени от „***“ АД. Посочва сащо така, че търговете са публични и всеки може да се яви на тях. Представялваното от него дружество не било единствен кандидат в търга. Счита за единствена своя решка, че е гласувал „за“, а не „против“ на сесията на Общински съвет Т., на която са приети двете решения. Сочи, че купува имотите от името на дружеството, а не като физическо лице и няма никакви облаги от това. Заявява, че решенията са приети с гласовете на всички общински съветници и неговият глас не е решаващ. На Колев са предявени и същият  потвърждава, че подписите под двете заявления от „***“ АД с вх. № ОС-10-7561 от 02.11.2021г. и с вх. № ОС-10-7922 от 16.11.2021г. са положени от него. 
	Комисията е изслушала Милен Маринов на свое заседание, проведено на 29.03.2023г., на което той потвърждава, че е гласувал Решение № 422 и Решение № 428 по Протокол № 33 от 25.11.2021г. на Общински съвет Т., във връзка със заявления с рег. № ОС-10-7561 от 02.11.2021г. и с рег. № ОС-10-7922 от 16.11.2021г. на Община Т. относно продажбата на недвижими имоти – частна общинска собственост, подадени от изпълнителния директoр на „***“ АД. Счита, че след като продажбата на имотите е след проведен търг не е накърнил интересите на гражданите на община Т. Неговият глас не е бил решаващ, тъй като решението било взето с голямо мнозинство в общинския съвет. Твърди, че е работник във фирмата, макар и на по-висока позиция и не взема решения за инвестиционни намерения за покупка на земи и големи имоти на дружеството. 
Комисията служебно е направила справки в Търговския регистър и регистър на юридическите лица с нестопанска цел (ТРРЮЛНЦ), НБД „Население“, система за междурегистров обмен Regix, Регистър на уведомленията за трудовите договори и уведомления за промяна на работодателя. 


В хода на проверката по сигнала Комисията установи следното от фактическа страна:

	Сигналът е подаден от физическо лице, идентифицирано по смисъла на чл. 48, ал. 1, т. 1 от ЗПКОНПИ.
	Видно от удостоверение за избран общински съветник с рег. № 3 от 28.10.2019г. на ОИК-Т., Владимир *** Колев е избран за общински съветник в Общински съвет Т. с Решение № 123 от 28.10.2019г. на Общинска избирателна комисия Т. (ОИК-Т.). Встъпил е в длъжност с полагане на клетва на 11.11.2019г., видно от подписан клетвен лист от същата дата. 
	С цитираното решение, видно от удостоверение за избран общински съветник с рег. № 12 от 28.10.2019г. на ОИК – Т. Милен *** Маринов е избран за общински съветник в Общински съвет Т. Встъпил е в длъжност с полагане на клетва на 11.11.2019г., видно от подписан клетвен лист от същата дата. 
	 Видно от Решение № 123-МИ от 28.10.2019г. на Общинска избирателна комисия Т. (ОИК-Т.) Владимир Колев и Милен Маринов са избрани за общински съветници в Общински съвет Т. за мандат 2019-2023г. от Местна коалиция „***“.
	Съгласно  публикуван на сайта на Общински съвет Т. Протокол № 2 от заседание на Общински съвет Т., проведено на 20.11.2019г., общинският съвет е  приел Решение № 6/20.11.2019г., с което Владимир *** Колев е избран за председател на Постоянната комисия по социални дейности, образование, здравеопазване, култура, спорт, туризъм, вероизповедания и именувания, а Милен *** Маринов е избран за председател на Постоянната комисия по икономическа, инвестиционна, аграрна и стопанска дейност, бюджет, финанси, приватизация и следприватизационен контрол в Общински съвет Т.
	От справка в ТРРЮЛНЦ е видно, че Владимир *** Колев e изпълнителен директор и член на Съвета на директорите на „***“ АД с ЕИК ***, считано от 24.10.2014 г. до момента. В периода от 04.08.2003 г. до 14.11.2011 г., Милен Маринов е заемал длъжност „експерт инженеринг и маркетинг“ в „***“ ООД, ЕИК: ***, което дружество се е вляло в „***“ АД. 
	На 26.01.2018г. е сключен Договор за възлагане на управлението на акционерно дружество „***“ АД с член на Съвета на директорите, на когото е възложено управлението (Договор за управление) между „***“ АД, представлявано от С. С. – председател на Съвета на директорите на дружеството и Владимир *** Колев – изпълнителен директор на дружеството, на когото е възложено управлението с Решение на Съвета на директорите от 16.01.2018г. Със сключването на Договора за управление Владимир Колев, като изпълнителен директор на „***“ АД, приема да организира и ръководи дейността на акционерното дружество, съобразно действащото законодателство, Устава на дружеството, Правилата за работа на Съвета на директорите и определената от дружеството бизнес-програма. Договорът е за срок от пет години. Съгласно чл. 4.1. от Договора за управление, Колев носи изцяло отговорността по осъществяване на дейността на дружествово, а съгласно т. 4.2. отговаря за неговата търговска дейност. На основание чл. 7, ал. 1 от Договора за управление изпълнителният директор получава месечно възнаграждение, определено му с решение на Съвета на директорите на дружеството. На основание чл. 7, ал. 3 от Договора за управление по решение на Съвета на директорите и съгласувано с акционера, упражняващ контролни функции на изпълнителния директор, може да се доначислява един път на тримесечие допълнително възнаграждение до 1% от стойността на постигнатия ръст на приходите, спрямо предходното тримесечие на съответната година. Владимир Колев, като изпълнителен директор на „***“ АД по смисъла на трудовото законодателство, упражнява всички права и изпълнява всички задължения на работодател, съгласно т. 5 от Договора за управление.
	Милен Маринов е заемал длъжността „заместник-кмет на Община Т.“, видно от справка в системата за междурегистров обмен “Regix”, в периода м. ноември 2011г. - м. юни 2019г. Маринов е назначен на длъжността „Ръководител, производствено поделение“ по   Трудов договор № Т-321 на 31.05.2019 г., сключен с Владимир *** Колев, в качеството му на изпълнителен директор на „***“ АД. Маринов встъпва в длъжност на 03.06.2019г. Със сключване на трудовия договор Маринов се е задължил да не осъществява конкурентна дейност и да не участва във фирми, конкурентни на работодалетя, както и да не работи по втори трудов договор за външно съвместителство без предварително съгласие от изпълнителния директор на „***“ АД – Владимир Колев. Със сключения трудов договор е определено основно месечно трудово възнаграждение в размер на *** лв. и допълнително трудово възнаграждение за придобит трудов стаж и професионален опит в размер на ** % върху основното месечно възнаграждение за всяка година. 
	На 03.06.2019г. на Милен Маринов е връчена длъжностна характеристика за заеманата от него длъжност „Ръководител, производствено поделение“ в „***“ АД. Видно от Раздел III, т. 1 от същата длъжността, заемана от Маринов е пряко подчинена на изпълнителния директор на дружеството. Основните задължения на Маринов са както следва: ръководи и контролира дейността по планиране, организиране и осигуряване на цялостното производство в предприятието, съблюдава производствените задачи и графици за тяхното изпълнение, координира работата между отделните звена в предприятието, контролира и анализира оперативните производствени и икономически резултати от работата на отделните отдели, води и съхранява произовдствената документация и изпълнява и други задачи, възложени му във връзка с изпълняваната работа. Основните отговорности за заеманата от Маринов длъжност включват: носене на материална отговорност във връзка с опазване на повереното му имущество, носене на отговорност за вреди поради престой по негова вина, при изпълнение на своите задължения е длъжен да не разпространява информация от личен характер, която би могла да накърни личното достойнство на ръководител, работник или служител в предприятието. Съгласно т. 5 от Раздел II от длъжностната характеристика за длъжността, заемана от Маринов, същият е задължен да бъде лоялен към работодателя.
	С Допълнително споразумение от 31.05.2021г. към трудовия договор, допълнителното трудово възнаграждение на Маринов за придобит трудов стаж и професионален опит е увеличено на *** %, считано от 01.06.2021г. 
	С Допълнително споразумение към трудовия договор, сключено на 30.06.2021г., основното месечно трудово възнаграждение на Маринов е увеличено от *** лв. на *** лв., считано от 01.07.2021г. 
	С Допълнително споразумение към трудовия договор, сключено на 28.02.2022г., основното месечно трудово възнаграждение на Маринов е увеличено от *** лв. на *** лв., считано от 01.03.2022г.
	С писмо с вх. № ЦУ01-30140#14 от 05.04.2023г. на КПКОНПИ, изпълнителният директор на „***“ АД Владимир Колев удостоверява, че на 02.06.2020г. е издал пълномощно на Милен *** Маринов да го представлява при подаването, подписването и получаването на всички документи, свързани със строителство на обекти на дружеството, както и да подава и да получава документи, свързани с „Енерго про“, ВиК, Строителен надзор, кадастъра, общински и областни администрации. 

	 В качеството си на изпълнителен директор на „***“ АД, Владимир Колев е депозирал в Община Т. заявления за закупуване на общински недвижими имоти от името на управляваното от него дружество, в хронологичен ред и данни за развитието до момента на производствата във връзка със заявленията, както следва: 
	1. Заявление с рег. № ОС-10-2976 от 17.05.2021г. за закупуване на имоти - земеделска земя с идентификационни номера № 57090.2.65 и № 57090.2.71, находящи се в землището на с. П., Община Т. Заявлението е разгледано на 14.07.2021г. от комисия, назначена със Заповед № РД-04-105/01.02.2021г. на кмета на Община Т. Комисията е разгледала заявлението и предлага да се изготвят докладни записки до Общински съвет Т. за провеждане на публичен търг с явно наддаване за продажба на двата общински имота с идентификационни номера № 57090.2.65 и № 57090.2.71 по ККР на с. П., община Т. 
	
	1.1. За поземлен имот с идентификатор № 57090.2.65 по ККР на с. П., общ. Т., обл. С., представляващ  земеделска земя с площ от 2 564 кв.м., категория IV при неполивни условия, с начин на трайно ползване: „За друг вид застрояване“ е съставен Акт № 2515 за частна общинска собственост на 27.07.2021г. 
	Кметът на Община Т. с Докладна записка с рег. № РД-16-5336 от 06.08.2021г. внася предложение, на основание Заявление с вх. № ОС-10-2976/17.05.2021г., в Общински съвет Т. за даване на съгласие за продажба на недвижим имот – частна общинска собственост, представляващ земеделска земя с идентификатор № 57090.2.65 по ККР на с. П. 
	Общински съвет Т. приема Решение № 379 по Протокол № 29 от заседание, проведено на 19.08.2021г., с което дава съгласие за продажба на недвижим имот – частна общинска собственост с идентификатор № 57090.2.65 по ККР на с. П., утвърждава първоначална тръжна цена за имота, взима решение продажбата да се извърши чрез публичен търг с явно наддаване по реда на Глава IV, Раздел I от НРПУРОИ и възлага на кмета на Община Т. да извърши необходимите действия за провеждане на търга и склюване на договор. Решение № 379 от 19.08.2021г. на Общински съвет Т. е прието с 11 гласа „за“, 2 гласа „въздържал се“, 1 глас „конфликт на интереси“ и 0 гласа „против“. Общинският съветник Владимир Колев е декларирал конфликт на интереси при приемане на Решение № 379 от 19.08.2021г. на Общински съвет Т., а Милен Маринов *** не е гласувал на заседанието. 
	Със своя Заповед № РД-04-835 от 13.09.2021г., кметът на Община Т. е наредил провеждането на публичен търг с явно наддаване за продажбата на недвижим имот – частна общинска собственост, представляваща земеделска земя с идентификатор № 57090.2.65 по ККР на с. Пожарево с начална тръжна цена в размер на 4 017 лв. Видно от протокол на комисия, назначена със Заповед № РД-04-894/30.09.2021г. на кмета на Община Т., документи за участие в търга е подал само един участник – „***“ АД, а от името на дружеството се явява Владимир *** Колев, който потвърждава началната тръжна цена без да прави стъпка на наддаване, след което председателят на комисията обявява търга за приключил при цена в размер на 4017 лв. и обявява за спечелил търга продажба на недвижимия имот с  идентификатор № 57090.2.65 по ККР на с. П. дружеството „***“ АД. 
	На 04.11.2021г. е сключен Договор за покупко – продажба на земеделска земя с идентификатор № 57090.2.65 по ККР на с. П. между продавача – Община Т., представляван от кмета на общината и купувача „***“ АД, представлявано от изпълнителния си директор Владимир Колев.

	1.2. За имот с идентификационен № 57090.2.71 е съставен Акт № 2514 за частна общинска собственост, с начин на трайно ползване – за друг вид застрояване и с площ от 3 274 кв.м.
	С Докладна записка с рег. № РД-15-5338 от 06.08.2021г., кметът на Община Т. внася предложение до Общински съвет Т. за приемане на решение за даване на съгласие за продажба на недвижим имот – частна общинска собственост, представляваща земеделска земя с идентификатор № 57090.2.71 по ККР на с. П., общ. Т.
	С Решение № 380 по Протокол № 29 от 19.08.2021г. Общински съвет Т. дава съгласие за продажбата на недвижим имот – частна общинска собственост, представляващ земеделска земя с идентификатор № 57090.2.71 с площ от 3274 кв.м. с начин на трайно ползване: „За друг вид застрояване“ по ККР на с. П., общ. Т., Обл. С., съгласно АОС № 25114/27.07.2021г., утвърждава първоначална тръжна цена за имота в размер на 5 129 лв., взема решение продажбата на имота да се извърши чрез публичен търг с явно наддаване по реда на Глава четвърта, Раздел първи от Наредбата за реда за придобиване, управление и разпореждане с общинско имущество на Общински съвет Т. (НРПУРОИ) и възлага на кмета на Община Т. да извърши всички необходими действия за провеждане на търга и сключване на договор. Решение № 380 по Протокол № 29 от 19.08.2021г. Общински съвет Т.  е прието с 13 гласа „за“, 1 глас „въздържал се“, 1 глас „против“ и 1 глас „конфликт на интереси“. При приемане на решението на Общинския съвет, общинският съветник Владимир Колев е декларирал наличие на конфликт на интереси, а Милен Маринов не е гласувал на заседанието. 
	Със Заповед № РД-04-836/13.09.2021г., кметът на Община Т. е наредил провеждането на търг с явно наддаване за продажба на недвижимия имот с идентификатор № 57090.2.71 по ККР на с. П., общ. Т. Видно от Протокол на комисията, назначена със Заповед № РД-04-893/30.09.2021г. на кмета на Община Т., документи за участие в търга са подадени само от „***“ АД с вх. № ОС-07-6687/29.09.2021г. в Община Т. В предварително обявения час на 30.09.2021г. се явява единствено Владимир *** Колев в качеството си на представител на „***“ АД и потвърждава началната тръжна цена в размер на 5 129 лв. без да прави стъпка на наддаване. Председателят на комисията обявява търга за приключен при предложената начална тръжна цена и обявява за спечелил търга за продажба на недвижимия имот – частна общинска собственост, представляващ земеделска земя с идентификатор № 57090.2.71 с площ 3 274 кв.м. по ККР на с. П. дружеството „***“ АД, представлявано от изпълнителния директор Владимир *** Колев. На основание резултатите от проведения на 30.09.2021г. публичен търг с явно наддаване за продажбата на имота, кметът на Община Т. издава Заповед № РД-04-981/12.10.2021г., с която определя  участника „***“ АД за спечелил търга, на което дружество да се продаде недвижимия имот с идентификатор № 57090.2.71 по ККР на с. П. На 04.11.2021г. е сключен Договор за покупко – продажба на земеделската земя между продавача – Община Т., представляван от кмета на общината и купувача „***“ АД, представлявано от изпълнителния си директор Владимир Колев. 
	 
	2. Заявление с рег. № ОС-10-7561 от 02.11.2021г. на Община Т. за закупуване на земеделска земя, съставляваща имот с идентификатор № 73496.6.9, находяща се в землището на гр. Т. Съгласно Акт № 1883 от 24.07.2015г. за частна общинска собственост, имотът е земеделска земя с площ 175 472 кв.м., пета категория, с начин на трайно ползване – изоставена орна земя, местност „С.“ по ККР на гр. Т., при граници на имота – СИ – полски път № 73496.8.103; ЮИ – полски път № 73496.6.23; ЮЗ – полски път № 73496.6.23 и СЗ – полски път № 73496.6.22. 
	Въз основа на Заявлението с рег. № ОС-10-7561 от 02.11.2021г. от изпълнителния директор на „***“ АД, с докладна записка с вх. № ОБС-04-331 от 17.11.2021г., кметът на Община Т. прави предложение до Общински съвет Т. за приемане на решение за продажба на същия имот, представляващ земеделска земя с идентификатор № 73496.6.9, съгласно АОС № 1883/24.07.2015г. в землището на гр. Т. чрез публичен търг с явно наддаване по реда на Глава IV, Раздел I от НРПУРОИ.
	Докладната записка с вх. № ОБС-04-331 от 17.11.2021г. на кмета на Община Т. е разгледана от Общински съвет Т. на заседание на съвета, проведено на 25.11.2021г. С Решение № 422 по Протокол № 33 от 25.11.2021г., Общински съвет Т. дава съгласие за продажбата на недвижимия имот, посочен от Владимир Колев като управител на „***“ АД в заявление с рег. № ОС-10-7561 от 02.11.2021г. до Община Т., утвърждава първоначална тръжна цена в размер на 195 914 лв., определя продажбата да бъде извършена чрез публичен търг с явно наддаване по реда на Глава IV, Раздел I от НРПУРОИ на Общински съвет Т. и възлага на кмета на Община Т. да проведе търга и да сключи договор. Решение № 422 от 25.11.2021г. е прието от Общински съвет Т. с 15 гласа „за“, 1 „против“ и 1 глас „въздържал се“. Двамата общински съветници Владимир *** Колев и Милен *** Маринов са гласували „за“ приемане на Решение № 422 от 25.11.2021г. на Общински съвет Т., видно от списъка с поименното гласуване.
	Със Заповед № РД-04-1189 от 13.12.2021г. на кмета на Община Т. е проведен публичeн търг с явно наддаване за продажбата на посочения недвижим имот с идентификатор № 73496.6.9. Със Заповед № РД-04-109 от 26.01.2022г. кметът на Община Т. определя „***“ АД за участник спечелил търа за продажбата на недвижимия имот. На 09.02.2022г. е сключен договор за покупко-продажба на земеделска земя с  идентификатор № 73496.6.9, съгласно АОС № 1883/24.07.2015г. между продавача Община Т. и „***“ АД - купувач, представлявано от изпълнителния си директор Владимир *** Колев. 

	3. Заявление с рег. № ОС-10-7922 от 16.11.2021г. на Община Т. е подадено от Владимир Колев, в качествотo му на изпълнителен директор на „***“ АД. С същото той заявява желание за закупуване на земеделска земя, съставляваща имот с идентификационен № 73496.8.96, находящ се в землището на гр. Т. За имот с идентификационен № 73496.8.96, местност „С.“, по ККР на гр. Т. е съставен Акт № 1388 от 20.02.2013г. за частна общинска собственост, представляващ земеделска земя с площ от 67 992 кв.м., с начин на трайно ползване: изоставена орна земя, категория на земята при неполивни условия – VI (шеста), с граници на имота: СИ – път № 73496.8.102; ЮИ – път № 73496.8.102; ЮЗ – път № 73496.8.103 и СЗ – поземлен имот № 73496.8.97.
	Със свое Решение № 428 по Протокол № 33 от 25.11.2021г. Общински съвет Т. дава съгласие за продажба на недвижимия имот – частна общинска собственост, представляващ земеделска земя с идентификатор № 73496.8.96, утвърждава първоначалната тръжна цена за имота в размер на 75 941 лв., като определя продажбата да се извърши чрез публичен търг с явно наддаване по реда на Глава IV, Раздел I от НРПУРОИ на Общински съвет Т. и възлага на кмета на Община Т. да извърши всички необходими действия за провеждане на търга и сключване на договор. Владимир Колев и Милен Маринов гласуват „за“ приемане на Решение № 428 по Протокол № 33 от 25.11.2021г. на Общински съвет Т., съгласно списъка с поименното гласуване на решението. Видно от изговетния протокол за провеждане на публичния търг, „***“ АД е единственият участник в търга за имот № 73496.8.96. На 09.02.2022г. е сключен Договор за покупко-продажбата на имот с идентификатор № 73496.8.96 по ККР на гр. Т. между Община Т. – продавач и купувач „***“ АД, представлявано от изпълнителния си директор Владимир *** Колев. 

4. Заявление с рег. № ОС-10-8148 от 24.11.2021г. за закупуване на земеделска земя с идентификационни номера № 57090.2.153, № 57090.2.152 и № 57090.501.70, находящи се в землището на с. П., Община Т. Заявлението е разгледано на 17.02.2022г. от комисия, назначена със Заповед № РД-04-105/01.02.2021г. на кмета на Община Т. Комисията е констатирала, че за имот с идентификатр № 57090.501.70 не е изготвен акт за общинска собственост и предлага имотът да се актува, както и да се изготви докладна записка до Общински съвет Т. за приемане на решение за провеждане на публичен търг с явно наддаване за извършване на продажба. Съгласно писмо с рег. № ЦУ01-30110#4 от 03.02.2023г. на КПКОНПИ, председателят на Постоянната комисия по местно самоуправление, нормативна уредба, ред, законност, евроинтеграция, програми, проекти, регионална политика и опазване на околната среда при Общински съвет Т. удостоверява, че към датата на изпращане на писмото такава докладна записка за разпореждане с посочения имот все още не е внесена за обсъждане в Общински съвет Т.

5. Заявление с рег. № ОС-10-191 от 10.01.2022г. за закупуване на земеделска земя с идентификационен № 73496.6.97 по ККР на гр. Т. Върху заявлението е налице отбелязване, че същото е подадено с грешен номер на имота и има подадено ново заявление.

6. Заявление с рег. № ОС-10-446 от 17.01.2022г. за закупуване на земеделска земя с идентификационен № 73496.8.97, находяща се в гр. Т. За имота е съставен Акт № 1387 за частна общинска собственост от 20.02.2013г. и същият представлява земеделска земя с площ 23587 кв.м., с начин на трайно ползване - изоставена орна земя, VI категория, находящ се в местност „С.“ по ККР на гр. Т. при съседи: С – път № 73496.6.22 и път № 73496.8.102, И – път № 73496.8.102, ЮИ – поземлен имот № 73496.8.96, ЮЗ – път № 73496.8.103 и СЗ – път № 73496.6.22 и поземлен имот № 73496.8.08. Заявлението е разгледано на 19.05.2022г. от комисия за разглеждане на подадени заявления от граждани и фирми, касаещи управление и разпореждане с общинска собственост в Община Т., назначена със Заповед № РД-04-795/07.09.2022г. на кмета на Община Т. Комисията предлага да не се извършва продажба на имота във връзка с предстоящо проучване относно изграждане на Помпена електроцентрала. 

7. Заявление с рег. № ОС-10-5014 от 04.08.2022г. за закупуване на общински недвижим имот, представляващ земеделска земя с идентификационен № 03527.50.68, находящ се в с. Б., Община Т. Заявлението е разгледано на 08.09.2022г. от комисия за разглеждане на подадени заявления от граждани и фирми, касаещи управление и разпореждане с общинска собственост в Община Т., назначена със Заповед № РД-04-795/07.09.2022г. на кмета на Община Т. След разглеждане на заялението, комисията предлага да се изготви докладна записка до Общински съвет Т. за приемане на решение за провеждане на публичен търг с явно наддаване за продажба. За имот с идентификационен № 03527.50.68, находящ се в с. Б., местност „А. б.“ е съставен Акт № 1719 от 11.06.2014г. за частна общинска собственост с площ от 4.209 дка, категория III при неполивни условия, с начин на трайно ползване – селскостопански склад, като имотът граничи със селскостопанско летище – СИ писта № 050024, ЮИ – писта № 050024, СЗ – полски път № 051009 и ЮЗ – полски път № 051009. 

8. Заявление с рег. № ОС-10-6595 от 11.10.2022г. за закупуване на общински имот с идентификатор № 73496.4.124, находящ се в гр. Т. Заявлението е разгледано на 27.10.2022г. от комисия за разглеждане на подадени заявления от граждани и фирми, касаещи управление и разпореждане с общинска собственост в Община Т., назначена със Заповед № РД-04-795/07.09.2022г. на кмета на Община Т. След разглеждане на заявлението, комисията дава положително становище за продажба след отделяне на част от имота и смяна на предназначението. 

9. Заявление с рег. № ОС-10-6569 от 11.10.2022г. за закупуване на общински имот с идентификационен № 57090.501.409, находящ се в с. П.


При така изяснената фактическа обстановка Комисията установи следното от правна страна:	

За да е осъществен конфликт на интереси по смисъла на чл. 52 от ЗПКОНПИ, следва да са налице три кумулативно изискуеми предпоставки: лице, заемащо висша публична длъжност, наличие на частен интерес, който може да повлияе върху безпристрастното и обективно изпълнение на правомощията или задълженията му по служба и упражнено властническо правомощие, повлияно от частния интерес. 
Легалните дефиниции на понятията частен интерес и облага се съдържат в чл. 53 и чл. 54 от ЗПКОНПИ. Частен интерес е всеки интерес, който води до облага от материален или нематериален характер за лицето, заемащо висша публична длъжност или за свързаното с него лице, т.е. за да е налице частен интерес, следва да има реална възможност за настъпване на облага. Облага е всеки доход в пари или имущество, включително придобиване на дялове или акции, както и предоставяне, прехвърляне или отказ от права, получаване на стоки или услуги безплатно или на цени, по – ниски от пазарните, получаване на привилегия или почести, помощ, глас, подкрепа или влияние, предимство, получаване на или обещание за работа, длъжност, дар, награда или обещание за избягване на загуба, отговорност, санкция или друго неблагоприятно събитие.
Съгласно чл. 33, ал. 1 от Закона за местното самоуправление и местната администрация (ЗМСМА), общинският съветник има право: да бъде избиран в състава на постоянни и временни комисии на съвета; да предлага включването в дневния ред на заседанията на общинския съвет разглеждането на въпроси от компетентността на съвета и да внася проекти за решения; да участва в обсъждането и решаването на всички въпроси от компетентността на съвета; да отправя питания към кмета. На основание чл. 36, ал. 1, т. 1 от ЗМСМА, общинският съветник е длъжен да присъства на заседанията на общинския съвет и на комисиите, в които е избран, и да участва в решаването на разглежданите въпроси.
На основание чл. 21, ал. 1, т. 8 от ЗМСМА, общинският съвет приема решения за разпореждане с общинско имущество и определя конкретните правомощия на кмета на общината в тази връзка.
Като общински съветници в Общински съвет Т. /мандат 2019-2023г./ Владимир Колев и Милен Маринов са лица, заемащи висша публична длъжност по смисъла на чл. 6, ал. 1, т. 32 от ЗПКОНПИ и в това им качество за тях важат всички забранителни разпоредби по Раздел II на Глава Осма от ЗПКОНПИ.
При наличието на този първи елемент от състава на конфликта на интереси, определящо за съществуването на такъв е упражняването на правомощия по служба от страна на лицата, заемащи висша публична длъжност и частен интерес, при наличието на който следва да е станало това.
Съгласно чл. 56 от ЗПКОНПИ, лице, заемащо висша публична длъжност, няма право при изпълнение на задълженията си да гласува в частен интерес, като частният интерес, съгласно чл. 52 от ЗПКОНПИ трябва да е такъв, че да може да повлияе върху безпристрастното и обективно изпълнение на правомощията или служебните задължения на лицето, заемащо висша публична длъжност и да води до облага за него или за свързано с него лице.
Безспорен е факта, че Владимир Колев е упражнил правомощия като общински съветник и лице, заемащо висша публична длъжност, гласувайки за приемане на Решение № 422 и Решение № 428 по Протокол № 33 от 25.11.2021г. на Общински съвет Т. С Решение № 422 и Решение № 428 по Протокол № 33 от 25.11.2021г. Общински съвет Т. дава съгласие за продажбата на недвижимите имоти, представляващи земеделска земя с идентификатори № 73496.6.9 и № 73496.8.96, по отношение на които Владимир Колев като изпълнителен директор на „***“ АД е заявил правен интерес от закупуването им, чрез подаване на заявления с рег. № ОС-10-7561 от 02.11.2021г. и рег. № ОС-10-7922 от 16.11.2021г. до Община Т. Общинският съвет утвърждава и първоначална тръжна цена за имотите, определя реда за извършване на продажбата - чрез публичен търг с явно наддаване по реда на Глава IV, Раздел I от НРПУРОИ на Общински съвет Т. и възлага на кмета на Община Т. да проведе търговете и да сключи договори с определените за купувачи. В резултат на гласуваните с участието и на Колев Решение № 422 и Решение № 428 по Протокол № 33 от 25.11.2021г. на Общински съвет Т. са проведени търгове, в резултат на които „***“ АД придобива правото на собственост върху двата имота с идентификатори № 73496.6.9 и № 73496.8.96, за които са сключени договори за покупко-продажба на 09.02.2022г., подписни за дружеството от изпълнителния директор Владимир Колев.
Като изпълнителен директор на „***“ АД между Владимир Колев и дружеството са налице икономически зависимости, които обуславят и наличието на свързаност помежду им по смисъла на §1, т.15, б. „б“ от ДР на ЗПКОНПИ.
Наличието на свързани лица само по себе си, обаче, не представлява конфликт на интереси. Свързаността създава риск от такъв в случаите, при които лицето, заемащо висша публична длъжност упражнява правомощия или изпълнява задължения по служба повлияно от частен интерес.
В случая, частният интерес за Владимир Колев при гласуване на Решение № 422 и Решение № 428 по Протокол № 33 от 25.11.2021г. на Общински съвет Т. е налице както за свързаното с него лице „***“ АД, така и за самия него. 
Частният интерес за свързаното с Колев лице „***“ АД се изразява в осигуряване на възможност Общински съвет Т. да даде съгласие за продажбата на недвижимите имоти, за които Колев като изпълнителен директор на дружеството е подал заявления за закупуването им с рег. № ОС-10-7561 от 02.11.2021г. и рег. № ОС-10-7922 от 16.11.2021г., което предпоставя частен интерес и за самия него. Безспорно, упражнените от Колев правомощия в полза на „***“ АД имат своето благоприятно отражение както върху самото дружество, което в резултат на придобитите недвижими имоти увеличава имушеството си, което от своя страна би могло да доведе до по-добър финансов резултат, така и за неговия изпълнителен директор - Колев, който в резултат на по-благоприятния финансов резултат, би могъл да получи допълнително възнаграждение. В подкрепа на този извод е рарзпоредбата на чл. 7, ал. 3 от сключения от Колев Договор за управление, съгласно която на изпълнителния директор, може да се доначислява един път на тримесечие допълнително възнаграждение до 1% от стойността на постигнатия ръст на приходите, спрямо предходното тримесечие на съответната година.
Комисията приема, че така установеният частен интерес е повлиял на безпристрастното и обективно изпълнение на правомощията на Владимир Колев като общински съветник, при гласуването на Решение № 422 и Решение № 428 по Протокол № 33 от 25.11.2021г. на Общински съвет – Т., като по този начив Колев е нарушил забраната на чл. 56 от ЗПКОНПИ – гласивал е при наличието на частен интерес, негов и на свързано с него лице.	
Според предвиденото в чл. 63, ал. 1 от ЗПКОНПИ в горната хипотеза Колев е следвало да се отведе от гласуването на двете решенията, което той не е сторил.
От упражнените от Владимир Колев правомощия по служба в нарушение на разпоредбата на чл. 56 от ЗПКОНПИ е реализирана нематериална облага, изразяваща се от една страна в глас, помощ и подкрепа за свързаното с него лице „***“ АД, а от друга страна – и за самия него като изпълнителен директор на дружеството.

Милен Маринов също е упражнил правомощия по служба като общински съветник и лице, заемащо висша публична длъжност, гласувайки за приемане на Решение № 422 и Решение № 428 по Протокол № 33 от 25.11.2021г. на Общински съвет Т.
Съгласно разпоредбата на §1, т.15, б.“б“ от ДР на ЗПКОНПИ свързаност, обуславяща частния интерес, може да се породи и от наличието на икономически или политически зависимости, които пораждат основателни съмнения в безпристрастността и обективността на лицето, заемащо висша публична длъжност, 
ЗПКОНПИ не съдържа легална дефиниция за „икономически зависимости“, но видно от целта на закона, а и от съдебната практика по въпроса, „зависимостта“ се определя като онова вътрешно субективно убеждение, което съществува у лицето, заемащо висша публична длъжност, мотивиращо го да се съобразява в момента и когато е повлияно от минали събития или от очаквани бъдещи облаги при и по повод на осъществяване на свое конкретно правомощие или служебно задължение (Решение № 15662 от 22.12.2014 г. по адм. д. № 6531/ 2014 г. по описа на ВАС, VII отд.).  
В своята практика Върховният административен съд (ВАС) приема, че икономическите зависимости се обосновават и от съществуването на стопанско-финансово обвързване между две лица, при което у двете или у някое от тях възниква субективно убеждение или се провокира мотив за осъществяване на поведение, в случая служебни правомощия, по определен, ползващ другото лице начин. Икономическата зависимост по смисъла на ЗПКОНПИ има различни практически хипотези, каквито са: притежаване на дялове или акции или участие в орган на управление на търговско дружество (Решение № 1290 от 28.01.2013 г. на ВАС по адм. д. № 11138/2012 г., Решение № 15558 от 25.11.2013 г. на ВАС по адм. д. № 8592/2013 г., VII отд., Решение № 10279 от 23.07.2014г. на ВАС, VII отд.); две физически лица, съдружници в капитала на едно търговско дружество (Решение № 1290 от 28.01.2013 г. на ВАС по адм. д. № 11138/2012 г., Решение № 15558 от 25.11.2013 г. на ВАС по адм. д. № 8592/2013 г., VII отд.); договор за покупко-продажба (Решение № 15662 от 22.12.2014 г. по адм. д. № 6531/ 2014 г. по описа на ВАС); наличието на трудов или граждански договор (Решение № 6781 от 20.05.2014 г. по адм. д. № 324/ 2014 г. по описа на ВАС, Решение № 2577/ 24.02.2014 г. по адм. д. №11779/ 2013 г. на ВАС) и други.
В случая, цялостният преглед на хронологията на действията и събитията, касаещи отношенията на Милен Маринов, Владимир Колев и „***“ АД, подкрепени и от събраните по преписката доказателства и техния анализ, сочат на трайно установени икономически  отношения между тях. 
1. Милен Маринов е служител на „***“ АД в периодите, когато не заема висша публична длъжност. В периода 14.11.2011г. – 03.06.2019 г. Маринов е заемал длъжността заместник-кмет „Стопански дейности“ в Община Т. Преди да заеме тази длъжност, в периода от 04.08.2003 г. до 14.11.2011 г. Маринов е заемал длъжността „експерт инженеринг и маркетинг“ в „***“ ООД, ЕИК: ***, което дружество се е вляло в „***“ АД през 2013 г. Непосредствено след прекратяване на правоотношението му като заместник-кмет на Община Т., Маринов постъпва на работа като „ръководител производствено поделение“ в „***“ АД по силата на Трудов договор № Т-321 на 31.05.2019г., сключен с Владимир *** Колев, в качеството му на представляващ „***“ АД и изпълняващ ролята на работодател на Маринов. 
 2. В края на 2019 г. Маринов се явява на местните избори за кметове и общински съветници, бива избран и встъпва в длъжност като общински съветник в Общински съвет Т., считано от 11.11.2019 г., като едновременно с това продължава да се намира в трудово правоотношение с „***“ АД, включително и до момента.
3. Важно е да се отбележи, че изпълнителният директор на „***“ АД и в това му качество работодател на Маринов - Владимир Колев, също е избран за общински съветник в Общински съвет Т., като и двамата са издигнати като кандидати за общински съветници и са избрани като такива в Общински съвет Т. от една и съща Местна коалиция -„***“. 
4. От анализа на сключения Трудов договор № Т-321 на 31.05.2019 г. и допълнителните споразумения към него между Колев и „***“ АД ясно може да се направи извод за поетапното и в кратки срокове увеличаване на размера на договореното възнаграждение: от *** лв. на *** лв., считано от 01.07.2021г., от 2080 лв. на *** лв., считано от 01.03.2022 г., както и на увеличаване на допълнителното такова за придобит трудов стаж и професионален опит от *** % върху основното месечно възнаграждение за всяка година при сключване на трудовия договор на *** %, считано от 01.06.2021г., т.е. непосредствено след внасяне на първото от заявленията за закупуване на общински недвижими имоти в Община Т., а именно Заявление с рег. № ОС-10-2976 от 17.05.2021 г.  
5. Заеманата от Маринов длъжност „ръководител, производствено поделение“ е свързана с осъществяването не на експертна длъжност, а на ръководна такава в „***“ АД. Същият ръководи и контролира дейността по планиране, организиране и осигуряване на цялостното производство в предприятието. Длъжността, заемана от Маринов се включва в „ръководството на предприятието", съгласно легалното опредление на понятието по смисъла на §1, т. 3 от ДР на Кодекса на труда (КТ), а именно ръководителят на предприятието, неговите заместници и други лица, на които е възложено ръководството на трудовия процес, включително и в поделение на предприятието, както и колективните изборни органи за управление (стопански съвет, управителен съвет, изпълнително бюро, оперативно бюро и други подобни). Освен това той контролира и анализира оперативни производствени и икономически резултати от работата на отделните отдели. Носи материална отговорност за дейността си. Работодателят и работникът са "свързани лица" и съгласно § 1, т. 3, буква „б“ от ДР на ДОПК.
 6. В потвърждение на наличието на отношения с Маринов в по-висока степен на доверителност в икономическата дейност на дружеството е и издаденото от изпълнителния директор Владимир Колев пълномощно на 02.06.2020г., с което е упълномощил Милен Маринов да го представлява при подаването, подписването и получаването на всички документи, свързани със строителство на обекти на дружеството, както и да подава и да получава документи, свързани с „Енерго про“, ВиК, Строителен надзор, кадастъра, общински и областни администрации.
Цялостният анализ на хронологията на действията и събитията налага извода и недвусмислено се откроява наличието на дългосрочно финансово-стопанско обвързаване между Милен Маринов, от една страна и „***“ АД, от друга страна, обуславящо наличието на „икономически зависимости“, а оттук и на свързаност по смисъла на §1, т.15, б. „б“ от ДР на ЗПКОНПИ между Маринов и „***“ АД. 
Наличието на икономически зависимости между Милен *** Маринов и „***“ АД, основани на съвкупността от описаните по-горе факти и действия и обуславящи наличието на свързаност помежду им по смисъла на §1, т. 15, б. “б“ от ДР на ЗПКОНПИ, води до извода, че като е участвала в проведеното на 25.11.2021г. заседание на Общински съвет Т. и като е гласувал „за“ приемането на Решение № 422 и Решение № 428 по Протокол № 33 от 25.11.2021г. на Общински съвет Т., с които Общински съвет Т. дава съгласие за продажбата на недвижими имоти, представляващи земеделска земя с идентификатори № 73496.6.9 и № 73496.8.96, по отношение на които неговият работодател Владимир Колев като изпълнителен директор на „***“ АД е заявил правен интерес от закупуването им чрез подаване на заявления с рег. № ОС-10-7561 от 02.11.2021г. и рег. № ОС-10-7922 от 16.11.2021г. до Община Т., Милен Маринов е упражнила свои правомощия по служба в частен интерес на свързаното с него по смисъла на §1, т. 15, б. „б“ от ДР на ЗПКОНПИ лице - „***“ АД, от една страна, а и в свой такъв, с което е нарушил разпоредбата на чл. 56 от ЗПКОНПИ – гласувал е в частен интерес на свързано с него лице и свой такъв.
Частният интерес за свързаното с Маринов лице се изразява в осигуряване на възможност Общински съвет Т. да даде съгласие за продажбата на недвижимите имоти, за които работодателят му Колев като изпълнителен директор на „***“ АД е подал заявления за закупуването им с рег. № ОС-10-7561 от 02.11.2021г. и рег. № ОС-10-7922 от 16.11.2021г., което предпоставя частен интерес и за самия Маринов. В качеството си на служител в „***“ АД, Маринов има интерес от продължаване на трудовоправните си отношения с дружеството, в повишаване на доверието на своя работодател в него самия, както и в увеличаване на приноса си към ефективната икономическа дейност на дружеството, в това число в повишаване на финансовия му резултат, което би съставлявало аргумент при договаряне на по-висок размер на основното трудово възнаграждение и клас прослужено време с работодателя му. 
От горното следва, че от упражнените от Милен Маринов правомощия по служба в нарушение на забраната по чл. 56 от ЗПКОНПИ е реализирана нематериална облага, изразяваща се в глас, помощ и подкрепа, както в полза на свързаното с него лице „***“ АД , така и в своя полза,.
Нарушенията на разпоредбата на чл. 56 от ЗПКОНПИ са извършени от Владимир Колев и Милен Маринов в град Т. на 25.11.2021 г.

 С оглед спецификата на висшата публична длъжност, изпълнението на задълженията и осъществяването на правомощията, които са ѝ вменени, не следва да се допуска наличие на съмнение за съществуването на частен интерес при реализирането им. Изложените съображения се извеждат от целта на ЗПКОНПИ, а именно да се попречи не само на възможността за незаконно обогатяване и/или получаване на облага чрез използване на служебното положение на лицето, но и да се изключи каквото и да е било съмнение, че такива действия ще бъдат осъществени при реализиране на правомощията на лицето (Решение № 2619 от 14.03.2023 г. по адм. д. № 10352/2022 г., VІ отд. на ВАС).
В чл. 52 от ЗПКОНПИ, законодателят е визирал като нарушение дори само възможността частният интерес да повлияе върху обективното и безпристрастното изпълнение на служебните задължения на лицето, заемащо публична длъжност. Достатъчно е частният интерес да съществува като възможност. При тази ситуация той ще може да повлияе на упражняването на правомощията на съответното лице. Ефектът на преследваната цел се засилва още повече, когато частният интерес се съчетава именно в лицето, заемащо висша публична длъжност. Законът не поставя изискване и към облагата да е незаконна или да е в резултат на неправомерно упражняване на правомощия или задължения от страна на лицето, заемащо публична длъжност. От значение за наличието или липсата на конфликт на интереси е облагата, по смисъла на чл. 54 от ЗПКОНПИ, да бъде само възможна, без да е необходимо да е постигната или реализирана (в този смисъл са Решение № 15558 от 25.11.2013 г. на ВАС по адм. д. № 8592/2013 г., VII отд.; Решение № 10279 от 23.07.2014 г. по адм.д. № 14725/2013 г. на ВАС, VII отд.; Решение № 4475/ 10.04.2017 г. по адм. д. № 12866/ 2015 г. на ВАС, VII отд.; Решение № 5217/26.04.2017 г. по адм. д. №4494/2016 г. на ВАС, VII отд.), а в настоящия случай облагата е реализирана.
Установените от Комисията нарушения налага реализиране на предвидените санкционни последици, наложени при преценка на характера и тежестта на нарушението, личността на нарушителя и общественото въздействие на нарушението, както и отнемане по чл. 81 от ЗПКОНПИ.
На основание чл. 81, ал. 1 от ЗПКОНПИ и във връзка с представени по преписката доказателства от Постоянната комисия по чл. 72, ал. 2, т. 3 от ЗПКОНПИ към Общински съвет Т. с писмо вх. № ЦУ01-30110#5/13.03.2023 г. за възнагражденията на Владимир Колев и Милен Маринов, на отнемане в полза на Общината подлежи полученото нетно възнаграждение за единственото заседание, проведено през месец ноември 2021г. на Общински съвет Т., както следва: за Владимир Колев сума в размер на 717,19 (седемстотин и седемнадесет и 0,19) лева, представляваща полученото от Колев нетно дневно възнаграждение за 25.11.2021 г., съгласно Удостоверение с изх. № ФС-23-34 от 02.03.2023г. и за Милен Маринов - сума в размер на 618.36 (шестстотин и осемнадесет и 0,36) лева, съгласно Удостоверение с изх. № ФС-23-33 от 02.03.2023г. за 25.11.2021 г. – датата, на която са идвършени нарушенията, съставляващи конфликт на интереси.	

Предвид изложеното, на основание чл. 74, ал. 1 и ал. 2, чл. 171, ал. 1 и чл. 81, ал. 1 от ЗПКОНПИ, Комисията за противодействие на корупцията и за отнемане на незаконно придобитото имущество 

                                                              РЕШИ:

УСТАНОВЯВА конфликт на интереси по отношение на Владимир *** Колев, ЕГН ***, общински съветник в Общински съвет Т. и лице, заемащо висша публична длъжност, по смисъла на чл. 6, ал. 1, т. 32 от ЗПКОНПИ, за това, че на 25.11.2021 г. е гласувал „за“ приемането на Решение № 422 по Протокол № 33 от 25.11.2021 г. на Общински съвет Т., в частен интерес негов и на свързано с него лице, в нарушение на чл. 56 от ЗПКОНПИ.

НАЛАГА: на основание чл.171, ал.1 от ЗПКОНПИ, глоба в размер на 5000 (пет хиляди) лева на Владимир *** Колев, ЕГН ***, с постоянен адрес в гр. Т., ул. “***“ № **, за осъществен конфликт на интереси по чл. 52 от ЗПКОНПИ за нарушение на разпоредбата на чл. 56 от ЗПКОНПИ, извършено в качеството му на общински съветник в Общински съвет Т. и лице, заемащо висша публична длъжност по чл. 6, ал. 1, т. 32 от ЗПКОНПИ.

УСТАНОВЯВА конфликт на интереси по отношение на Владимир *** Колев, ЕГН ***, общински съветник в Общински съвет Т. и лице, заемащо висша публична длъжност, по смисъла на чл. 6, ал. 1, т.32 от ЗПКОНПИ, за това, че на 25.11.2021 г. е гласувал „за“ приемането на Решение № 428 по Протокол № 33 от 25.11.2021 г. на Общински съвет Т., в частен интерес негов и на свързано с него лице, в нарушение на чл. 56 от ЗПКОНПИ.

НАЛАГА: на основание чл.171, ал.1 от ЗПКОНПИ, глоба в размер на 5000 (пет хиляди) лева на Владимир *** Колев, ЕГН ***, с постоянен адрес в гр. Т., ул. “***“ № **, за осъществен конфликт на интереси по чл. 52 от ЗПКОНПИ за нарушение на разпоредбата на чл. 56 от ЗПКОНПИ, извършено в качеството му на общински съветник в Общински съвет Т. и лице, заемащо висша публична длъжност по чл. 6, ал. 1, т. 32 от ЗПКОНПИ.

ОТНЕМА: в полза на общината от Владимир *** Колев, ЕГН ***, с постоянен адрес в гр. Т., ул. “***“ № **, сума в размер на 717,19 (седемстотин и седемнадесет и 0,19) лева, представляваща полученото от Колев нетно дневно възнаграждение за 25.11.2021 г.– датата на която са извършени  нарушенията, на основание чл. 81, ал. 1 от ЗПКОНПИ.         

УСТАНОВЯВА конфликт на интереси по отношение на Милен *** Маринов, ЕГН ***, общински съветник в Общински съвет Т. и лице, заемащо висша публична длъжност, по смисъла на чл. 6, ал. 1, т. 32 от ЗПКОНПИ, за това, че на 25.11.2021 г. е гласувал „за“ приемането на Решение № 422 по Протокол № 33 от 25.11.2021 г. на Общински съвет Т., в частен интерес негов и на свързано с него лице, в нарушение на чл. 56 от ЗПКОНПИ.

НАЛАГА: на основание чл.171, ал.1 от ЗПКОНПИ, глоба в размер на 5000 (пет хиляди) лева на Милен *** Маринов, ЕГН ***, с постоянен адрес в гр. Т., ул. “***“ № **, за осъществен конфликт на интереси по чл. 52 от ЗПКОНПИ за нарушение на разпоредбата на чл. 56 от ЗПКОНПИ, извършено в качеството му на общински съветник в Общински съвет Т. и лице, заемащо висша публична длъжност по чл. 6, ал. 1, т. 32 от ЗПКОНПИ.

УСТАНОВЯВА конфликт на интереси по отношение на Милен *** Маринов, ЕГН ***, общински съветник в Общински съвет Т. и лице, заемащо висша публична длъжност, по смисъла на чл. 6, ал. 1, т. 32 от ЗПКОНПИ, за това, че на 25.11.2021 г. е гласувал „за“ приемането на Решение № 428 по Протокол № 33 от 25.11.2021 г. на Общински съвет Т., в частен интерес негов и на свързано с него лице, в нарушение на чл. 56 от ЗПКОНПИ.

НАЛАГА: на основание чл.171, ал.1 от ЗПКОНПИ, глоба в размер на 5000 (пет хиляди) лева на Милен *** Маринов, ЕГН ***, с постоянен адрес в гр. Т., ул. „***“ № ** за осъществен конфликт на интереси по чл. 52 от ЗПКОНПИ за нарушение на разпоредбата на чл. 56 от ЗПКОНПИ, извършено в качеството му на общински съветник в Общински съвет Т. и лице, заемащо висша публична длъжност по чл. 6, ал. 1, т. 32 от ЗПКОНПИ.

ОТНЕМА: в полза на общината от Милен *** Маринов, ЕГН ***, с постоянен адрес в гр. Т., ул. „***“ № **, сума в размер на 618,36 (шестстотин и осемнадесет и 0,36) лева, представляваща полученото от Маринов нетно дневно възнаграждение за 25.11.2021 г.– датата на която са извършени  нарушенията, на основание чл. 81, ал. 1 от ЗПКОНПИ.         

Сумата, посочена в настоящото решение, в общ размер на 10 717.19 (десет хиляди седемстотин и седемнадест и 0.19) лева - за Владимир *** Колев, както и сумата в общ размер на 10 618.36 (десет хиляди шестстотин и осемнадесет и 0.36) лева – за Милен *** Маринов, следва да се преведе от всеки от тях по банкова сметка на КПКОНПИ:

Банка: БНБ
Банкова сметка /IBAN/: BG81 BNBG 9661 3000 1402 01
Банков идентификационен код /BIC/: BNBGBGSD
Бенефициент: Комисия за противодействие на корупцията и за отнемане на незаконно придобитото имущество.
На основание чл. 74, ал. 3 от ЗПКОНПИ, в седмодневен срок, считано от датата на уведомяване за решението, горепосочените суми, могат да бъдат заплатени доброволно по горепосочената банкова сметка.

На основание чл. 76, ал. 1 от ЗПКОНПИ решението може да се оспори от заинтересованите лица пред Административен съд С. по реда на Административнопроцесуалния кодекс, в 14-дневен срок от съобщаването му. 

Препис от Решението да се изпрати на Владимир *** Колев и Милен *** Маринов, общински съветници в Общински съвет - Т.,  на основание чл. 75, т. 1 от ЗПКОНПИ.

На основание чл.75, т.3 от ЗПКОНПИ препис от Решението да се изпрати на Окръжна прокуратура – С.


                  КОМИСИЯ: 
      
      ЗАМЕСТНИК - ПРЕДСЕДАТЕЛ:…/п/……….…….../АНТОН СЛАВЧЕВ/
                  
      ЧЛЕН:…………………………………/п/.…….../АНТОАНЕТА ЦОНКОВА/
      
      ЧЛЕН:…………………...……………./п/....……………./ПЛАМЕН ЙОЦОВ/
                  
                  ЧЛЕН:…………………………………/п/....................../СИЛВИЯ КЪДРЕВА/

